By Sopan Joshi on December 27, 2016 • ( 7 )
अनुपम मिश्र कुछ ऐसे इने–गिने लोगों में थे जिन्होंने ईश्वर से, प्रारब्ध से, जो कुछ मांगा वह बहुत ऊंचा था। वह उन्हें मिला भी। उसके साथ उन्हें वह सब हासिल हुआ जिसे पाने के लिए उन्होंने न तो कभी इच्छा की और न कोशिश ही की। क्या मांगा था उन्होंने? अच्छे लोगों से घनिष्ठ संबंध और अच्छे सामाजिक कामों में योगदान। बस, और कुछ नहीं। वे कम साधनों में संतुष्टी रखने वाले व्यक्ति थे।